./data/phi0474/phi010/phi0474.phi010.perseus-lat2.xml
M. Tullius Cicero
Quinto Naso, cur tu in isto loco sedeas? quae vis est qua abs				te hi iudices tali				dignitate praediti coerceantur? vos autem, iudices, quam ob rem ex tanta				multitudine civium tam pauci de hominum fortunis sententiam fertis? quo				iure Attius quae voluit dixit? cur mihi tam diu potestas dicendi datur?					quid sibi autem illi scribae, quid lictores, quid				ceteri quos apparere huic quaestioni video volunt? opinor haec omnia lege				fieri totumque hoc iudicium, ut ante dixi, quasi mente quadam regi				legis et administrari  quid ergo? haec quaestio sola				ita gubernatur? quidM Marci Plaetori et C  Flamini inter sicarios, quid C Gaii				Orchivi peculatus, quid mea de pecuniis repetundis, quid C Gaii Aquili apud quem nunc de ambitu causa dicitur, quid reliquae quaestiones?					circumspicite omnis rei publicae partis; omnia legum imperio et				praescripto fieri videbitis